CELEX: 62012TN0543
Language: el
Date: 2012-12-18 00:00:00
Title: Υπόθεση T-543/12: Προσφυγή της 18ης Δεκεμβρίου 2012 — Grau Ferrer κατά ΓΕΕΑ — Rubio Ferrer (Bugui va)

23.2.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 55/18
            
         Προσφυγή της 18ης Δεκεμβρίου 2012 — Grau Ferrer κατά ΓΕΕΑ — Rubio Ferrer (Bugui va)
   (Υπόθεση T-543/12)
   2013/C 55/31
   Γλώσσα του δικογράφου της προσφυγής: η ισπανική
   
      Διάδικοι
   
   
      Προσφεύγων: Xavier Grau Ferrer (Caldes de Montbui, Ισπανία) (εκπρόσωπος: J. Carbonell Callicó, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Juan Cándido Rubio Ferrer (Xeraco, Ισπανία), Alberto Rubio Ferrer (Xeraco)
   
      Αιτήματα του προσφεύγοντος
   
   Ο προσφεύγων ζητεί από το Γενικό Δικαστήριο:
   
               —
            
            
               να ακυρώσει την απόφαση του τετάρτου τμήματος προσφυγών της 11ης Οκτωβρίου 2012, στις υποθέσεις R 274/2011-4 και R 520/2011-4, σύμφωνα με τα άρθρα 8, παράγραφος 1, στοιχεία α' και β', και 76 του κανονισμού 207/2009, απορρίπτοντας κατά συνέπεια το εικονιστικό κοινοτικό σήμα 7 338 031«Bugui va» στο σύνολό του για όλα τα προϊόντα και τις υπηρεσίες που ζητούνται (κλάσεις 31, 35 και 39)·
            
         
               —
            
            
               να καταδικάσει το καθού στα δικαστικά έξοδα, σύμφωνα με το άρθρο 87, παράγραφος 2, του Κανονισμού Διαδικασίας του Γενικού Δικαστηρίου.
            
         
      Λόγοι και κύρια επιχειρήματα
   
   
      Αιτούντες την καταχώριση του κοινοτικού σήματος: Juan Cándido Rubio Ferrer και Alberto Rubio Ferrer
   
      Σήμα προς καταχώριση: εικονιστικό σήμα περιλαμβάνον το λεκτικό στοιχείο «Bugui va», για προϊόντα και υπηρεσίες των κλάσεων 31, 35 και 39 — αίτηση καταχωρίσεως κοινοτικού σήματος 7 338 031
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: ο προσφεύγων
   
      Αντιταχθέν σήμα ή σημείο: εθνικό εικονιστικό σήμα περιλαμβάνον το λεκτικό στοιχείο «BUGUI De la huerta a casa FRUITS FROM THE SPANISH VEGETABLE GARDEN», για προϊόντα και υπηρεσίες των κλάσεων 31, 32 και 39
   
      Απόφαση του τμήματος ανακοπών: μερική αποδοχή της ανακοπής
   
      Απόφαση του τμήματος προσφυγών: ακύρωση της αποφάσεως του τμήματος ανακοπών και απόρριψη της ανακοπής στο σύνολό της
   
      Προβαλλόμενοι λόγοι: παράβαση του άρθρου 8, παράγραφος 1, στοιχεία α' και β', και των άρθρων 75 και 76 του κανονισμού 207/2009, καθώς και του κανόνα 48 του κανονισμού 2868/95